CELEX: 32022R0702
Language: da
Date: 2022-05-05 00:00:00
Title: Kommissionens gennemførelsesforordning (EU) 2022/702 af 5. maj 2022 om godkendelse af tinktur af filtbladet kongelys som tilsætningsstof til foder til visse dyrearter (EØS-relevant tekst)

6.5.2022   
               
               
                  DA
               
               
                  Den Europæiske Unions Tidende
               
               
                  L 132/1
               
            
         KOMMISSIONENS GENNEMFØRELSESFORORDNING (EU) 2022/702
         af 5. maj 2022
         om godkendelse af tinktur af filtbladet kongelys som tilsætningsstof til foder til visse dyrearter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:
         
                     (1)
                  
                  
                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af sådanne godkendelser.
                  
               
                     (2)
                  
                  
                     Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af tinktur af filtbladet kongelys. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
                  
               
                     (3)
                  
                  
                     Ansøgningen vedrører godkendelse af tinktur af filtbladet kongelys som fodertilsætningsstof til alle dyrearter med klassificering i kategorien »sensoriske tilsætningsstoffer« og den funktionelle gruppe »aromastoffer«.
                  
               
                     (4)
                  
                  
                     Ansøgeren har anmodet om, at tinktur af filtbladet kongelys ligeledes godkendes til anvendelse i drikkevand. I henhold til forordning (EF) nr. 1831/2003 kan »aromastoffer« imidlertid ikke godkendes til anvendelse i drikkevand. Tinktur af filtbladet kongelys bør derfor ikke godkendes til anvendelse i drikkevand.
                  
               
                     (5)
                  
                  
                     Den Europæiske Fødevaresikkerhedsautoritet (»autoriteten«) konkluderede i sine udtalelser af 12. november 2019 (2) og 24. juni 2021 (3), at tinktur af filtbladet kongelys under de foreslåede anvendelsesbetingelser ikke har skadelige virkninger på dyrs sundhed, forbrugersundheden eller miljøet. Der kunne imidlertid ikke drages konklusioner for dyr med lang levetid (selskabsdyr og andre dyr, der ikke er bestemt til fødevareproduktion, heste og avlsdyr). Autoriteten konkluderede også, at i mangel af data bør tinktur af filtbladet kongelys betragtes som hudirriterende/øjenirriterende eller hudsensibiliserende. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig for brugerne af tilsætningsstoffet.
                  
               
                     (6)
                  
                  
                     Autoriteten konkluderede endvidere, at der ikke kræves yderligere dokumentation for effektiviteten, eftersom tinktur af filtbladet kongelys er anerkendt som aroma i fødevarer, og dens funktion i foder i alt væsentligt er den samme som i fødevarer. Autoriteten har ligeledes gennemgået den rapport om metoderne til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.
                  
               
                     (7)
                  
                  
                     Vurderingen af tinktur af filtbladet kongelys viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette stof bør derfor godkendes som anført i bilaget til nærværende forordning.
                  
               
                     (8)
                  
                  
                     Det forhold, at tinktur af filtbladet kongelys ikke må anvendes som aromastof i drikkevand, udelukker ikke anvendelse heraf i foderblandinger, der gives via vand.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Det i bilaget opførte stof, som tilhører tilsætningsstofkategorien »sensoriske tilsætningsstoffer« og den funktionelle gruppe »aromastoffer«, godkendes som fodertilsætningsstof på de betingelser, der er fastsat i bilaget.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. maj 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 268 af 18.10.2003, s. 29.
         
            (2)  EFSA Journal (2019);17(12):5910.
         
            (3)  EFSA Journal (2021);19(7):6711.
      
      
         
            BILAG
            
                        Tilsætningsstoffets identifikationsnummer
                     
                     
                        Navn på indehaveren af godkendelsen
                     
                     
                        Tilsætningsstof
                     
                     
                        Sammensætning, kemisk betegnelse, beskrivelse og analysemetode
                     
                     
                        Dyreart eller -kategori
                     
                     
                        Maksimumsalder
                     
                     
                        Minimumsindhold
                     
                     
                        Maksimumsindhold
                     
                     
                        Andre bestemmelser
                     
                     
                        Godkendelse gyldig til
                     
                  
                        mg tilsætningsstof/kg fuldfoder med et vandindhold på 12 %
                     
                  
                        
                           Kategori: sensoriske tilsætningsstoffer
                        
                        
                           Funktionel gruppe: aromastoffer
                        
                     
                  
                        2b475(m)-t
                     
                     
                        —
                     
                     
                        Tinktur af filtbladet kongelys
                     
                     
                        
                           Tilsætningsstoffets sammensætning
                        
                        Tinktur af filtbladet kongelys udvundet af Verbascum thapsus L.
                     
                     
                        Slagtekyllinger
                     
                     
                         
                     
                     
                        —
                     
                     
                        50 
                     
                     
                        
                                    1.
                                 
                                 
                                    Tilsætningsstoffet anvendes i foder som forblanding.
                                 
                              
                                    2.
                                 
                                 
                                    I brugsvejledningen for anvendelsen af tilsætningsstoffet og forblandinger angives oplagringsbetingelser og stabilitet over for varmebehandling.
                                 
                              
                                    3.
                                 
                                 
                                    Blanding med andre botaniske tilsætningsstoffer er tilladt, forudsat at mængden af aucubin i fodermidler og foderblandinger er lavere end det, der fremkommer ved anvendelse af et enkelt tilsætningsstof på det maksimale eller anbefalede niveau for den pågældende art eller dyrekategori.
                                 
                              
                                    4.
                                 
                                 
                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding, kontakt med huden eller kontakt med øjnene. Hvis disse risici ikke kan fjernes eller begrænses til et minimum ved hjælp af sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder hud- og øjenbeskyttelse.
                                 
                              
                     
                        26. maj 2032
                     
                  
                        Flydende form
                     
                     
                        Slagtekalkuner
                     
                  
                        
                           Aktivstoffets karakteristika
                        
                     
                     
                        Slagtesvin
                     
                  
                        Tinktur af filtbladet kongelysr af Verbascum thapsus L. som defineret af Europarådet (1).
                     
                     
                        Fedekalve
                        Slagtelam og -kid
                     
                  
                        Tørstof: ≤ 3 %
                        Opløsningsmiddel (vand/ethanol):
                        ≤ 97,5 %
                        Aske: ≤ 0,3 %
                        Aucubin: ≤ 0,006 %
                     
                     
                        Laksefisk, undtagen til reproduktionsformål
                     
                  
                        Polyphenoler: ≤ 0,22 %
                        Flavonoider i alt (chlorogensyreækvivalenter): ≤ 0,10 %
                     
                     
                        Slagtekaniner
                     
                  
                        
                           Analysemetode
                            (2)
                        
                        Til karakterisering af tinktur af filtbladet kongelys:
                        
                                    —
                                 
                                 
                                    gravimetrisk metode til bestemmelse af tørringstabet og tabet af askeindholdet
                                 
                              
                                    —
                                 
                                 
                                    spektrofotometrisk metode til bestemmelse af det samlede indhold af polyphenoler
                                 
                              
                                    —
                                 
                                 
                                    højtydende tyndtlagskromatografi (HPTLC) til bestemmelse af det samlede indhold af phenolsyrer.
                                 
                              
                     
                         
                     
                  
               (1)  Natural sources of flavourings — rapport nr. 2 (2007).
            
               (2)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.